**4. Slučaj -20.11.2019.**

Okrivljenik E.Š. je dana 03. svibnja 2003. godine oko 20,50 sati u Zagrebu u Ulici III S. iza kbr.40, čemu je prethodio dogovor da se s mlljt. H.S. susretne i riješi nesuglasice glede prije nastalih imovinskih sukoba, a nakon načelnog dogovora oko susreta, te prije održavanja susreta uslijedilo je nekoliko međusobnih telefonskih poziva sa prijetnjama i uvredama, naoružan automatskom puškom „CZ“ ser. broja 21975 i pripadajućim spremnikom za oružje s tri metka koju je neovlašteno posjedovao, sačekao dolazak vozila u kojem se uz mlljt. H.S., nalazio i njegov brat J., majka H. i sestra E. s dvoje malodobne djece, a nakon što je iz vozila izašao J.S. i okrivljenika zatražio da se makne s ulice jer da će doći policija, pa je okrivljenik uz riječi: „je... mater tebi i policiji“, a u nakani da ubije mlljt. ošt. H.S. koji se nalazio u vozilu, ispod majice izvukao sakrivenu pušku, usmjerio je prema oštećeniku i započeo s punjenjem iste, ali u svojoj daljnjoj nakani nije uspio, jer se mlljt. H.S. na njega zaletio vozilom i odbacio ga s kolnika na obližnju ogradu.

1. O kojem bi se kaznenom djelu/djelima radilo?
2. Da li je okrivljenik E.Š. u trenutku kada se mlljt. H.S. na njega zaletio vozilom, bio u pokušaju ili bi se radilo o pripremnim radnjama?
	1. Koja je razlika između pripremnih radnji i pokušaja (općenito)?
	2. Kada započinje ostvarenje kaznenog djela?
3. Da li je oštećenik mlljt. H.S. počinio neko kazneno djelo? Objasnite!
4. Koji zakon bi trebalo primijeniti?
5. Koje bi kaznenopravne sankcije izrekli okrivljeniku E.Š.?
6. Koje bi sve okolnosti uzeli kao relevantne pri odabiru vrste i mjere kazne okrivljenom E.Š. te u kojem trajanju bi mu izrekli jedinstvenu kaznu?